24. ΑΠΟΦΑΣΗ ΥΠΟΥΡΓΟΥ ΕΡΓΑΣΙΑΣ ΚΑΙ  ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. 210/689 της 14/27 Μαΐου 1996 (ΦΕΚ Β΄ 389) Αναπροσαρμογή των παρεχομένων συντάξεων του Ταμείου Επικουρικής Ασφάλισης, Πρόνοιας και Κοινής Διανομής Βενζίνης Αθηνών – Πειραιώς και Περιχώρων. Οι παρεχόμενες μέχρι 31.12.1995 πλήρεις οργανικές συντάξεις από το Ταμείο Επικουρικής Ασφάλισης, Πρόνοιας και Κοινής Διανομής Περιχώρων, αυξάνονται ως ακολούθως: 1)Κατά ποσοστό 2,1% από 1.1.1996 επί του ποσού που έχει διαμορφωθεί την 31.12.1995. 2)Από 1.1.1996, πέραν του διορθωτικού ποσού. αα.Κατά ποσοστό 3,5% για ποσό σύνταξης μέχρι 100.000 δρχ. αβ.Κατά ποσοστό 3% για το τμήμα σύνταξης από 100.001 μέχρι 130.000 δρχ. αγ.Κατά ποσοστό 2,5% για το τμήμα σύνταξης από 130.001 μέχρι 270.000 δρχ. Οι αυξήσεις αυτές θα χορηγηθούν ομοίως στους παραπάνω συνταξιούχους και ο υπολογισμός τους θα γίνει στα ποσά των συντάξεων όπως έχουν διαμορφωθεί μετά την αύξηση της προηγούμενης παραγράφου. 2β)Από 1.7.1996 οι συντάξεις, όπως αυτές θα έχουν διαμορφωθεί την 30.6.1996, αυξάνονται κατά τα ίδια ποσοστά και στα ίδια κλιμάκια, που καθορίζονται στην α΄ περίπτωση. Οι αυξήσεις αυτές θα χορηγηθούν σε όσους θα είναι συνταξιούχοι την 30.6.1996 καθώς και σε εκείνους που η έναρξη συνταξιοδότησής τους θα εμπίπτει στο μέχρι την 30.6.1996 χρονικό διάστημα. 3)Ομοίως τα κατώτατα όρια συντάξεων, όπως αυτά διαμορφώθηκαν με την 210/592/12.4.1995 Υπουργική Απόφαση, αυξάνονται κατά τον ίδιο τρόπο και κατά το ανάλογο ποσοστό, εφόσον αντιστοιχούν σε πλήρεις οργανικές συντάξεις. 4)τα μερίδια συντάξεων, αυξάνονται κατά τον ίδιο τρόπο και κατά την αναλογία του ποσοστού αύξησης της πλήρους συντάξεως. 